ÅR A, B og C

LANGFREDAG

1. *For Kirken:*

 Kære kristne, lad os bede for Guds hellige Kirke, at vor Gud og Herre vil skænke den fred, enhed og beskyttelse over hele jorden, så vi i vort liv kan herliggøre Gud, vor almægtige Fader.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 du, som har åbenbaret

 din herlighed i Kristus for alle folk:

 Våg over din miskundheds værk,

 så din Kirke over hele jorden med urokkelig tro

 må stå fast i bekendelsen af dit navn.

 Ved Kristus, vor Herre.

A: Amen.

2. *For paven:*

 Lad os bede for vor hellige Fader, pave Frans, at vor Gud og Herre, som har udvalgt ham til embedet som biskop, må bevare hans liv og helbred til gavn for Kirken, så han kan lede Guds hellige folk.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 alting beror på din vilje.

 Lyt i nåde til vore bønner

 og bevar i din faderkærlighed

 den hyrde, du har givet os,

 så det kristne folk,

 som efter din vilje ledes af ham,

 kan vokse i troen.

 Ved Kristus, vor Herre.

A: Amen.

3. *For alle, som bærer et ansvar i Kirken:*

 Lad os bede for vor biskop, Czeslaw, for alle biskopper, præster og diakoner, for alle med embede i Kirken og for hele Guds troende folk.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 ved din Ånd helliggøres og styrkes

 hele Kirkens legeme.

 Bønhør os, når vi ydmygt beder

 for alle, som tjener dig i din Kirke,

 at de med din nådes hjælp må forblive trofaste mod dig.

 Ved Kristus, vor Herre.

A: Amen.

4. *For katekumenerne:*

 Lad os bede for Kirkens katekumener, at vor Gud og Herre vil åbne deres hjerter for hans miskundhed, så de ved genfødelsens bad får tilgivelse for deres synder og bliver forenet med Kristus Jesus, vor Herre.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 du, som stadig beriger din Kirke

 ved at skænke den nye børn,

 styrk vore katekumeners tro og forstand,

 så de ved genfødelsens bad i dåben

 får barnekår hos dig.

 Ved Kristus, vor Herre.

A: Amen.

5. *For de kristnes enhed:*

 Lad os bede for alle vore brødre og søstre, som tror på Kristus, at vor Gud og Herre vil beskytte alle, som lever efter sandheden, og samle dem i sin ene Kirke.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 du samler det, der er spredt,

 og bevarer, hvad du har samlet.

 Se i nåde til din Søns hjord,

 så troens og kærlighedens bånd

 forener dem, du har helliget ved den ene dåb.

 Ved Kristus, vor Herre.

A: Amen.

6. *For jøderne:*

 Lad os bede for jøderne, at Herren vor Gud må lade det folk, som han først åbenbarede sig for, vokse i kærlighed til hans navn og i trofasthed mod hans pagt.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 du, som gav dine løfter til Abraham og hans slægt,

 lyt i nåde til din Kirkes bønner,

 så det folk, som du først gjorde til dit,

 må nå frem til forløsningens fylde.

 Ved Kristus, vor Herre.

A: Amen.

7. *For dem, som ikke tror på Kristus:*

 Lad os bede for dem, som ikke tror på Kristus, at også de, oplyst af Helligånden,

 kan finde vejen til frelse.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 Lad dem, som ikke bekender sig til Kristus,

 vandre for dit ansigt med oprigtigt hjerte

 og nå frem til din sandhed.

 Lad os trænge dybere ind i dit livs mysterium

 ved at vokse i indbyrdes kærlighed,

 så vi bedre kan bære vidnesbyrd

 for verden om din kærlighed.

 Ved Kristus, vor Herre.

a: Amen.

8. *For dem, som ikke tror på Gud:*

 Lad os bede for dem, som ikke tror på Gud, at de ved oprigtigt at søge det, som er rigtigt og sandt, kan nå frem til ham.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 du har skabt alle menneskene med en længsel efter dig,

 så de først får fred, når de finder dig.

 Giv, at ingen må stødes bort,

 men lad alle få mulighed for at se

 tegnene på din godhed

 og dine troendes vidnesbyrd,

 og nå frem til glæden ved at bekende,

 at du er den ene, sande Gud

 og menneskeslægtens Fader.

 Ved Kristus, vor Herre.

A: Amen.

9. *For landets offentlige myndigheder:*

 Lad os bede for alle, som har politisk ansvar, at vor Gud og Herre må lede deres sind og hjerter efter sin vilje til sand fred og frihed for alle.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 du, som holder menneskenes hjerter

 og retfærdighed blandt mennesker i din hånd,

 se i nåde til dem, som har myndighed i vore samfund,

 så der overalt i vereden kan råde tryghed og fred,

 velfærd for folkene, og tankens og troens frihed.

 Ved Kristus, vor Herre.

A: Amen.

10. *For dem, som er i nød:*

 Kære menighed, lad os bede til Gud, vor almægtige Fader, at han vil rense verden for al vildfarelse, helbrede sygdom, stille sult, åbne fængsler, løse lænker, beskytte de vejfarende, lade dem, der er borte fra deres hjem, komme trygt tilbage, give de syge sundhed og de døende frelse.

D: Lad os knæle.

*(Bøn i stilhed)*

D: Rejs jer!

P: Almægtige, evige Gud,

 du, som trøster de sørgende

 og styrker dem, som har tunge byrder at bære,

 bønhør alle, som råber til dig i deres trængsel,

 og lad dem glæde sig over din miskundhed.

 Ved Kristus, vor Herre.

A: Amen.